
Определение №119/07.06.2017 по търг. д. №1508/2016 на ВКС, ТК, I т.о.
 


 	
	 О П Р Е Д Е Л Е Н И Е№ 119	
	 	
	 [населено място], 07.06.2017 г.ВЪРХОВНИЯТ КАСАЦИОНЕН СЪД, Търговска колегия, Първо отделение в закрито заседание на първи юни през две хиляди и седемнадесета година в състав:	
	 	
	 ПРЕДСЕДАТЕЛ: РАДОСТИНА КАРАКОЛЕВА	
	 	
	 ЧЛЕНОВЕ: МАРИАНА КОСТОВА	
	 	
	 КОСТАДИНКА НЕДКОВА 	
	 	
	след като разгледа, докладваното от съдията Костова т. д. № 1508/2016 г. по описа на съда, приема за установено следното:	
	 	
	 	
		
		
	Производството е по чл. 250 ГПК	
	 	
	 С молба вх. № 1512/7.03.2017г. [фирма], представлявано от Е. Н., уточнена с молба №1888/21.03.2017г., е направено искане от ВКС, ТК да допълни определение № 41/26.01.2017г., постановено по делото, като касационната инстанция се произнесе по поставения в Изложението по чл. 284, ал. 3, т. 1 ГПК въпрос „Има ли процесуално задължение въззивният съд да разгледа и обсъди всички възражения и въпроси посочени във въззивната жалба”. В двете молби се поддържа, че ако ВКС откаже да допълни определението си, то искането да се счита за молба за отмяна на определението.	
	 	
	 В едноседмичен срок, считано от връчване на молба вх. № 1522/2017г., не е постъпило становище от ЗК „Калето” в ликвидация.	
	 	
	 Върховният касационен съд, състав на първо търговско отделение за да се произнесе по постъпилите молби, приема следното:	
	 	
	 С определение № 41/26.01.2017г., постановено по т. д. № 1508/2016г. Върховният касационен съд, ТК, първи състав не е допуснал до касационно обжалване решение №23/22.01.2016г., постановено по в. т.дело № 594/2015 г. на Варненския апелативен съд, търговско отделение. С постановяване на определението по чл. 288 ГПК въззивното решение на Варненския апелативен съд е влязло в сила, съгласно разпоредбата на чл. 296, т. 3 ГПК. 	
	 	
	 Молбата за допълване на определението е неоснователна. Настоящият състав на ВКС, ТК се е произнесъл с определението си по поставения в Изложението по чл. 284, ал. 3, т. 1 ГПК под №1 процесуалноправен въпрос, като са изложени конкретни съображения за отсъствие на предпоставките на чл. 280, ал. 1, т. 1 ГПК за допускане на въззивното решение до касационно обжалване по този въпрос. Становището на жалбоподателя, че са налице основания за допускане на касационно обжалване, не обвързва ВКС.	
	 	
	 Водим от горното ВКС, ТК, състав на първо отделение	
	 	
	 ОПРЕДЕЛИ: 	
	 	
	 ОСТАВЯ БЕЗ УВАЖЕНИЕ молба вх. № 1888/21.03.2017г. на [фирма] за допълване на определение № 41/26.01.2017г., постановено по т. д. № 1508/2016г. на Върховния касационен съд, ТК, първи състав.	
	 	
	 Определението не подлежи на обжалване.	
	 	
	 След влизане в сила на определението, делото да се изпрати на Добричкия окръжен съд за администриране на молба № 1888/21.05.2017г. като молба за отмяна по чл. 303 ГПК.	
	 	
	 ПРЕДСЕДАТЕЛ:	
	 	
	 ЧЛЕНОВЕ:	

